               21.1.2021

               HR

               Službeni list Europske unije

               C 23/171

      P8_TA(2019)0138
      Produljenje primjene članka 159. Poslovnika Parlamenta do završetka devetog parlamentarnog saziva
      Odluka Europskog parlamenta od 12. ožujka 2019. o produljenju primjene članka 159. Poslovnika Parlamenta do završetka devetog parlamentarnog saziva (2019/2545(RSO))
      (2021/C 23/30)

         Europski parlament,

                  —

                  uzimajući u obzir članak 342. Ugovora o funkcioniranju Europske unije,

                  —

                  uzimajući u obzir Uredbu Vijeća br.1. o određivanju jezika koji se koriste u Europskoj ekonomskoj zajednici od 15. travnja 1958. (1),

                  —

                  uzimajući u obzir Uredbu Vijeća (EZ) br. 920/2005 (2) i Uredbu Vijeća (EU, Euratom) 2015/2264 (3),

                  —

                  uzimajući u obzir Kodeks o višejezičnosti koji je Predsjedništvo donijelo 16. lipnja 2014.,

                  —

                  uzimajući u obzir svoju Odluku od 26. veljače 2014. (4) o produženju valjanosti članka 159. Poslovnika Parlamenta do kraja osmog parlamentarnog saziva te kasnije odluke Predsjedništva o produženju odstupanja od članka 158. do kraja ovog saziva,

                  —

                  uzimajući u obzir članke158. i 159. Poslovnika,

                  A.

                  budući da se u skladu s člankom 158. svi dokumenti Parlamenta moraju sastavljati na službenim jezicima i da svi zastupnici imaju pravo u Parlamentu govoriti na službenom jeziku po svom izboru, s usmenim prevođenjem na druge službene jezike;

                  B.

                  budući da su u skladu s člankom 159. do kraja osmog parlamentarnog saziva dopuštena odstupanja od članka 158., ako i u mjeri u kojoj, unatoč poduzetim primjerenim mjerama predostrožnosti, nije dostupan dovoljan broj lingvista potrebnih za jedan od službenih jezika; budući da Predsjedništvo, za svaki službeni jezik za koji se odstupanje smatra potrebnim, na prijedlog glavnog tajnika i uzimajući u obzir privremene posebne odredbe koje je usvojilo Vijeće na temelju Ugovora u vezi s izradom nacrta pravnih akata mora utvrditi jesu li uvjeti ispunjeni te svoju odluku preispitati svakih šest mjeseci;

                  C.

                  budući da je Uredbom Vijeća (EZ) br. 920/2005 i Uredbom Vijeća (EU, Euratom) 2015/2264 predviđeno postupno ograničavanje odstupanja za irski jezik i, u nedostatku druge uredbe Vijeća kojom se utvrđuje drukčije, istek tog odstupanja počevši s 1. siječnja 2022.;

                  D.

                  budući da se unatoč svim primjerenim mjerama predostrožnosti ne očekuje da će kapaciteti za hrvatski, irski i malteški jezik biti takvi da će se od početka devetog parlamentarnog saziva omogućiti potpuna usluga usmenog prevođenja na te jezike;

                  E.

                  budući da se i dalje očekuje da će, unatoč stalnim i kontinuiranim međuinstitucijskim naporima i znatnom napretku, broj kvalificiranih prevoditelja za irski jezik biti tako ograničen da se u bliskoj budućnosti neće moći osigurati potpuna jezična pokrivenost za taj jezik u skladu s člankom 158.; budući da se, u skladu s Uredbom Vijeća (EZ) br. 920/2005 i Uredbom Vijeća (EU, Euratom) 2015/2264, sve veći broj pravnih akata mora prevoditi na irski jezik, što smanjuje mogućnost prevođenja drugih parlamentarnih dokumenata na taj jezik;

                  F.

                  budući da je člankom 159. stavkom 4. predviđeno da Parlament na temelju obrazložene preporuke Predsjedništva može donijeti odluku o produženju primjene tog članka na kraju parlamentarnog saziva;

                  G.

                  budući da je uslijed svega navedenog Predsjedništvo preporučilo da se primjena članka 159. produži do završetka devetog parlamentarnog saziva;

                  1.

                  odlučuje produžiti primjenu članka 159. Poslovnika Parlamenta do završetka devetog parlamentarnog saziva;

                  2.

                  nalaže svojem predsjedniku da ovu Odluku proslijedi Vijeću i Komisiji radi obavijesti.

         (1)  SL 17, 6.10.1958., str. 385.

         (2)  Uredba Vijeća (EZ) br. 920/2005 od 13. lipnja 2005. o izmjeni Uredbe br. 1 od 15. travnja 1958. o određivanju jezika koji se koriste u Europskoj ekonomskoj zajednici i Uredbe br. 1. od 15. travnja 1958. o utvrđivanju jezika koji se koriste u Europskoj zajednici za atomsku energiju i uvođenju privremenih mjera odstupanja od tih uredaba (SL L 156, 18.6.2005., str. 3.).

         (3)  Uredba Vijeća (EU, Euratom) 2015/2264 od 3. prosinca 2015. o produljenju i postupnom ukidanju privremenih mjera odstupanja od Uredbe br. 1 od 15. travnja 1958. o određivanju jezika koji se koriste u Europskoj ekonomskoj zajednici i Uredbe br. 1 od 15. travnja 1958. o utvrđivanju jezika koji se koriste u Europskoj zajednici za atomsku energiju uvedenih Uredbom (EZ) br. 920/2005 (SL L 322, 8.12.2015., str.1.).

         (4)  SL C 285, 29.8.2017., str. 164.


               21.1.2021

               HR

               Službeni list Europske unije

               C 23/260

      P8_TA(2019)0159
      Neulaganje prigovora na delegirani akt: izuzeće Središnje banke Ujedinjene Kraljevine od zahtjeva za transparentnost prije i poslije trgovanja iz Uredbe (EU) br. 600/2014
      Odluka Europskog parlamenta o neulaganju prigovora na Delegiranu uredbu Komisije od 30. siječnja 2019. o izmjeni Delegirane uredbe (EU) 2017/1799 u pogledu izuzeća Središnje banke Ujedinjene Kraljevine od zahtjeva za transparentnost prije i poslije trgovanja iz Uredbe (EU) br. 600/2014 (C(2019)00793 – 2019/2546(DEA))
      (2021/C 23/48)

         Europski parlament,

                  —

                  uzimajući u obzir Delegiranu uredbu Komisije (C(2019)00793),

                  —

                  uzimajući u obzir pismo Komisije od 30. siječnja 2019. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 21. veljače 2019.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (1), a posebno njezin članak 1. stavak 9. i članak 50. stavak 5.,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  A.

                  budući da delegirani akt o izmjeni sadrži važne izmjene kako bi se zajamčilo da Središnja banka Ujedinjene Kraljevine nastavi imati koristi od postojećeg izuzeća u skladu s člankom 1. stavkom 9. Uredbe (EU) br. 600/2014 nakon izmjene statusa Ujedinjene Kraljevine u treću zemlju;

                  B.

                  budući da Parlament uviđa važnost brzog donošenja tog akta kako bi se zajamčila pripremljenost Europske unije u slučaju da se Ujedinjena Kraljevina povuče iz Unije bez sporazuma o povlačenju;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 173, 12.6.2014., str. 84.


               21.1.2021

               HR

               Službeni list Europske unije

               C 23/261

      P8_TA(2019)0160
      Neulaganje prigovora na delegirani akt o izmjeni Uredbe (EU) br. 2015/2365 Europskog parlamenta i Vijeća u pogledu popisa izuzetih subjekata
      Odluka Europskog parlamenta o neulaganju prigovora na Delegiranu uredbu Komisije od 30. siječnja 2019. o izmjeni Uredbe (EU) br. 2015/2365 Europskog parlamenta i Vijeća u pogledu popisa izuzetih subjekata (C(2019)00794 – 2019/2547(DEA))
      (2021/C 23/49)

         Europski parlament,

                  —

                  uzimajući u obzir Delegiranu uredbu Komisije (C(2019)00794),

                  —

                  uzimajući u obzir pismo Komisije od 30. siječnja 2019. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 21. veljače 2019.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) 2015/2365 Europskog parlamenta i Vijeća od 25. studenoga 2015. o transparentnosti transakcija financiranja vrijednosnih papira i ponovne uporabe, a posebno njezin članak 2. stavak 4. i članak 30. stavak 5. (1),

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  A.

                  budući da Delegirana uredba sadrži važne izmjene kojima se osigurava da će Središnja banka Ujedinjene Kraljevine i javna tijela zadužena za upravljanje ili posredovanje pri upravljanju javnim dugom biti izuzeta od obveze izvješćivanja iz članka 4. te zahtjeva u pogledu transparentnosti ponovne uporabe iz članka 15. Uredbe (EU) 2015/2365;

                  B.

                  budući da Parlament uviđa važnost brzog donošenja tog akta kako bi se zajamčila pripravnost Europske unije u slučaju da se Ujedinjena Kraljevina povuče iz Unije bez sporazuma o povlačenju;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 337, 23.12.2015., str. 1.


               21.1.2021

               HR

               Službeni list Europske unije

               C 23/263

      P8_TA(2019)0162
      Neulaganje prigovora na delegirani akt: izuzeće Središnje banke Ujedinjene Kraljevine i Ureda za upravljanje dugom Ujedinjene Kraljevine iz područja primjene Uredbe (EU) br. 596/2014
      Odluka Europskog parlamenta o neulaganju prigovora na Delegiranu uredbu Komisije od 30. siječnja 2019. o izmjeni Delegirane uredbe (EU) 2016/522 u pogledu izuzeća Središnje banke Ujedinjene Kraljevine i Ureda za upravljanje dugom Ujedinjene Kraljevine iz područja primjene Uredbe (EU) br. 596/2014 (C(2019)00792 – 2019/2550(DEA))
      (2021/C 23/51)

         Europski parlament,

                  —

                  uzimajući u obzir Delegiranu uredbu Komisije (C(2019)00792),

                  —

                  uzimajući u obzir pismo Komisije od 30. siječnja 2019. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 21. veljače 2019.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (1), a posebno njezin članak 6. stavak 5. i članak 35. stavak 5.,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  A.

                  budući da delegirani akt o izmjeni sadrži važne izmjene kako bi se zajamčilo da Središnja banka Ujedinjene Kraljevine i Ured za upravljanje dugom Ujedinjene Kraljevine nastave imati koristi od postojećeg izuzeća u skladu s člankom 6. stavkom 1. Uredbe (EU) br. 596/2014 nakon izmjene statusa Ujedinjene Kraljevine u status treće zemlje;

                  B.

                  budući da Parlament uviđa važnost brzog donošenja tog akta kako bi se zajamčila pripravnost Europske unije u slučaju da se Ujedinjena Kraljevina povuče iz Unije bez sporazuma o povlačenju;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 173, 12.6.2014., str. 1.


               21.1.2021

               HR

               Službeni list Europske unije

               C 23/264

      P8_TA(2019)0163
      Neulaganje prigovora na delegirani akt: mogućnost prilagodbe prosječnog dnevnog broja transakcija dionicom kada se mjesto trgovanja s najvećim prometom tom dionicom nalazi izvan Unije
      Odluka Europskog parlamenta o neulaganju prigovora na Delegiranu uredbu Komisije od 13. veljače 2019. o izmjeni Delegirane uredbe (EU) 2017/588 u pogledu mogućnosti prilagodbe prosječnog dnevnog broja transakcija dionicom kada se mjesto trgovanja s najvećim prometom tom dionicom nalazi izvan Unije (C(2019)00904 – 2019/2579(DEA))
      (2021/C 23/52)

         Europski parlament,

                  —

                  uzimajući u obzir Delegiranu uredbu Komisije (C(2019)00904),

                  —

                  uzimajući u obzir pismo Komisije od 21. veljače 2019. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 4. ožujka 2019.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 49. stavak 3.,

                  —

                  uzimajući u obzir članak 10. stavak 1. i članak 13. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2),

                  —

                  uzimajući u obzir nacrt regulatornih tehničkih standarda u vezi s „izmjenom Delegirane uredbe Komisije (EU) 2017/588 (RTS 11)” koji je 8. studenoga 2018. podnijelo Europsko nadzorno tijelo za vrijednosne papire i tržišta kapitala u skladu s člankom 49. stavkom 3. Direktive 2014/65/EU,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  A.

                  budući da delegirani akt sadrži važne izmjene u cilju očuvanja konkurentnosti mjesta trgovanja EU-a na kojima se nudi mogućnost trgovanja dionicama čija je trgovina dopuštena ili se odvija istovremeno u Uniji i u trećoj zemlji, te kada se mjesto trgovanja s najvećim prometom tom dionicom nalazi izvan Unije;

                  B.

                  budući da Parlament uviđa važnost brzog donošenja tog akta kako bi se zajamčila pripravnost Europske unije u slučaju da se Ujedinjena Kraljevina povuče iz Unije bez sporazuma o povlačenju;

                  C.

                  budući da Parlament smatra da doneseni regulatorni tehnički standardi nisu „isti” kao standardi iz nacrta koji je podnijelo Europsko nadzorno tijelo za vrijednosne papire i tržišta kapitala zbog promjena koje je Komisija uvela u taj nacrt te smatra da ima tri mjeseca za ulaganje prigovora na regulatorne tehničke standarde (razdoblje pregleda); budući da Parlament poziva Komisiju da navede jednomjesečno razdoblje pregleda samo u slučajevima kada je Komisija donijela nacrte europskih nadzornih tijela bez izmjena, tj. kada su nacrt i doneseni regulatorni tehnički standardi „isti”;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 173, 12.6.2014., str. 349.

         (2)  SL L 331, 15.12.2010., str. 84.


               21.1.2021

               HR

               Službeni list Europske unije

               C 23/585

      P8_TA(2019)0212
      Imenovanje Sebastiana Laviole za novog člana Jedinstvenog sanacijskog odbora
      Odluka Europskog parlamenta od 14. ožujka 2019. o prijedlogu Komisije u vezi s imenovanjem člana Jedinstvenog sanacijskog odbora (N8-0021/2019 – C8-0042/2019 – 2019/0901(NLE))
      (Suglasnost)
      (2021/C 23/83)

         Europski parlament,

                  —

                  uzimajući u obzir prijedlog Komisije u vezi s imenovanjem Sebastiana Laviole na dužnost člana Jedinstvenog sanacijskog odbora od 30. siječnja 2019. (N8-0021/2019),

                  —

                  uzimajući u obzir članak 56. stavak 6. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1),

                  —

                  uzimajući u obzir članak 122.a Poslovnika,

                  —

                  uzimajući u obzir izvješće Odbora za ekonomsku i monetarnu politiku (A8-0148/2019),

                  A.

                  budući da je člankom 56. stavkom 4. Uredbe (EU) br. 806/2014 predviđeno da se članovi Jedinstvenog sanacijskog odbora iz članka 43. stavka 1. točke (b) te Uredbe imenuju na temelju zasluga, vještina, poznavanja bankovnih i financijskih pitanja te iskustva povezanog s financijskim nadzorom, regulacijom i sanacijom banaka;

                  B.

                  budući da su, unatoč obvezama iz članka 56. stavka 4. Uredbe (EU) br. 806/2014 i bez obzira na brojne pozive Parlamenta u pogledu ravnoteže spolova prilikom predstavljanja popisa kandidata, svi kandidati bili muškarci, što Parlament osuđuje; budući da Parlament žali zbog toga što su žene i dalje nedovoljno zastupljene na izvršnim položajima u području bankarskih i financijskih usluga te zahtijeva da se taj zahtjev poštuje upri sljedećem imenovanju; budući da bi sve institucije i tijela EU-a i država članica trebali provoditi konkretne mjere kako bi se osigurala rodna ravnoteža;

                  C.

                  budući da je u skladu s člankom 56. stavkom 6. Uredbe (EU) br. 806/2014 Komisija 7. prosinca 2018. sastavila uži popis kandidata za dužnost člana Jedinstvenog sanacijskog odbora iz članka 43. stavka 1. točke (b) te Uredbe;

                  D.

                  budući da je taj popis u skladu s člankom 56. stavkom 6. Uredbe (EU) br. 806/2014 dostavljen Parlamentu;

                  E.

                  budući da je Komisija 30. siječnja 2019. donijela prijedlog o imenovanju Sebastiana Laviolea kao člana Odbora i direktora za razvoj i koordinaciju sanacijske politike u Jedinstvenom sanacijskom odboru te ga je proslijedila Parlamentu;

                  F.

                  budući da je Odbor za ekonomsku i monetarnu politiku Europskog parlamenta potom ocijenio kvalifikacije predloženog kandidata za dužnost člana Jedinstvenog sanacijskog odbora, posebno u odnosu na uvjete utvrđene člankom 56. stavkom 4. Uredbe (EU) br. 806/2014;

                  G.

                  budući da je 26. veljače 2019. u tom odboru održano saslušanje Sebastiana Laviole, na kojem je on održao uvodnu riječ, a zatim odgovarao na pitanja članova odbora;

                  1.

                  odobrava prijedlog Komisije u vezi s imenovanjem Sebastiana Laviole na dužnost člana Jedinstvenog sanacijskog odbora na razdoblje od pet godina;

                  2.

                  nalaže svojem predsjedniku da ovu Odluku proslijedi Europskom vijeću, Vijeću, Komisiji i vladama država članica.

         (1)  SL L 225, 30.7.2014., str. 1.


               21.1.2021

               HR

               Službeni list Europske unije

               C 23/587

      P8_TA(2019)0213
      Imenovanje člana Izvršnog odbora Europske središnje banke
      Odluka Europskog parlamenta od 14. ožujka 2019. o Preporuci Vijeća o imenovanju člana Izvršnog odbora Europske središnje banke (05940/2019 – C8-0050/2019 – 2019/0801(NLE))
      (Savjetovanje)
      (2021/C 23/84)

         Europski parlament,

                  —

                  uzimajući u obzir preporuku Vijeća od 11. veljače 2019. (05940/2019) (1),

                  —

                  uzimajući u obzir članak 283. stavak 2. drugi podstavak Ugovora o funkcioniranju Europske unije, u skladu s kojim se Europsko vijeće savjetovalo s Parlamentom (C8-0050/2019),

                  —

                  uzimajući u obzir Protokol (br. 4) o Statutu Europskog sustava središnjih banaka i Europske središnje banke, a posebno njegov članak 11.2.,

                  —

                  uzimajući u obzir članak 122. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A8-0144/2019),

                  A.

                  budući da se Europsko vijeće pismom od 14. veljače 2019. savjetovalo s Europskim parlamentom u vezi s imenovanjem g. Philipa R. Lanea na funkciju člana Izvršnog odbora Europske središnje banke na mandat od osam godina, počevši od 1. lipnja 2019.;

                  B.

                  budući da je Odbor za ekonomsku i monetarnu politiku ocijenio kvalifikacije predloženog kandidata, posebno u smislu uvjeta navedenih u članku 283. stavku 2. Ugovora o funkcioniranju Europske unije i nužne potpune neovisnosti ESB-a, u skladu s člankom 130. Ugovora; budući da je, u okviru tog ocjenjivanja, Odbor zaprimio životopis kandidata kao i njegove odgovore na pismeni upitnik koji mu je upućen;

                  C.

                  budući da je u tom Odboru 26. veljače 2019. održano saslušanje kandidata, tijekom kojega je on dao uvodnu izjavu i potom odgovorio na pitanja članova Odbora;

                  D.

                  budući da Parlament žali zbog toga što, unatoč brojnim zahtjevima koje je uputio Vijeću da ponovno razmotri nedostatak rodne ravnoteže u Izvršnom odboru ESB-a, Europsko vijeće nije te zahtjeve shvatilo ozbiljno i traži da se taj zahtjev poštuje pri sljedećem imenovanju; budući da su žene i dalje nedovoljno zastupljene na izvršnim položajima u području bankarstva i financijskih usluga; budući da bi sve institucije i tijela EU-a i država članica trebali provoditi konkretne mjere za osiguranje rodne ravnoteže;

                  1.

                  daje pozitivno mišljenje o Preporuci Vijeća da se Philipa R. Lanea imenuje članom Izvršnog odbora Europske središnje banke;

                  2.

                  nalaže svojem predsjedniku da ovu Odluku proslijedi Europskom vijeću, Vijeću i vladama država članica.

         (1)  Još nije objavljena u Službenom listu.


title: Odluka (EU) 2021/75 Europskog parlamenta i Vijeća od 25. studenoga 2020. o mobilizaciji Fonda solidarnosti Europske unije radi pružanja pomoći Hrvatskoj i Poljskoj u vezi s prirodnom katastrofom te isplate predujmova Hrvatskoj, Njemačkoj, Grčkoj, Mađarskoj, Irskoj, Portugalu i Španjolskoj u vezi s izvanrednim stanjem velikih razmjera u području javnog zdravlja

text:
                  27.1.2021

                  HR

                  Službeni list Europske unije

                  L 27/18

         ODLUKA (EU) 2021/75 EUROPSKOG PARLAMENTA I VIJEĆA
         od 25. studenoga 2020.
         o mobilizaciji Fonda solidarnosti Europske unije radi pružanja pomoći Hrvatskoj i Poljskoj u vezi s prirodnom katastrofom te isplate predujmova Hrvatskoj, Njemačkoj, Grčkoj, Mađarskoj, Irskoj, Portugalu i Španjolskoj u vezi s izvanrednim stanjem velikih razmjera u području javnog zdravlja
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
         uzimajući u obzir prijedlog Europske komisije,
         budući da:

                     (1)

                     Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na izvanredne situacije kako bi pokazala solidarnost sa stanovništvom regija pogođenih velikim ili regionalnim prirodnim katastrofama ili izvanrednim stanjem velikih razmjera u području javnog zdravlja.

                     (2)

                     Sredstva Fonda ne smiju prijeći maksimalni godišnji iznos od 500 000 000 EUR (u cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).

                     (3)

                     Hrvatska je 10. lipnja 2020. podnijela zahtjev za mobilizaciju Fonda nakon potresa u ožujku 2020. koji je pogodio Grad Zagreb te Zagrebačku i Krapinsko-zagorsku županiju.

                     (4)

                     Poljska je 24. kolovoza 2020. podnijela zahtjev za mobilizaciju Fonda nakon poplava u Potkarpatskom vojvodstvu u lipnju 2020.

                     (5)

                     Do 24. lipnja 2020. Hrvatska, Njemačka, Grčka, Mađarska, Irska, Portugal i Španjolska podnijele su zahtjev za mobilizaciju Fonda u vezi s izvanrednim stanjem velikih razmjera u području javnog zdravlja prouzročenim pandemijom bolesti COVID-19 početkom 2020. Svih sedam država članica u svojim je zahtjevima zatražilo isplatu predujma očekivanog doprinosa iz Fonda.

                     (6)

                     Zahtjevi Hrvatske i Poljske u vezi s prirodnim katastrofama ispunjavaju uvjete za osiguravanje financijskog doprinosa iz Fonda kako je utvrđeno člankom 4. Uredbe (EZ) br. 2012/2002.

                     (7)

                     Stoga bi trebalo mobilizirati sredstva iz Fonda kako bi se osigurao financijski doprinos za Hrvatsku i Poljsku.

                     (8)

                     Kako bi se osigurala dostupnost dostatnih proračunskih sredstava u općem proračunu Unije za 2020., trebalo bi mobilizirati Fond radi isplate predujmova Hrvatskoj, Njemačkoj, Grčkoj, Mađarskoj, Irskoj, Portugalu i Španjolskoj u vezi s izvanrednim stanjem velikih razmjera u području javnog zdravlja.

                     (9)

                     Radi što brže mobilizacije Fonda ova bi se Odluka trebala primjenjivati od datuma njezina donošenja,

               DONIJELI SU OVU ODLUKU:

            Članak 1.
            U okviru općeg proračuna Europske unije za financijsku godinu 2020. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje u vezi s prirodnim katastrofama osiguravaju sljedeći iznosi:

                        (a)

                        iznos od 683 740 523 EUR za Hrvatsku;

                        (b)

                        iznos od 7 071 280 EUR za Poljsku.

            Članak 2.
            U okviru općeg proračuna Europske unije za financijsku godinu 2020. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje za potrebe isplate predujmova u vezi s izvanrednim stanjem velikih razmjera u području javnog zdravlja osiguravaju sljedeći iznosi:

                        (a)

                        iznos od 8 462 280 EUR za Hrvatsku;

                        (b)

                        iznos od 15 499 409 EUR za Njemačku;

                        (c)

                        iznos od 4 535 700 EUR za Grčku;

                        (d)

                        iznos od 26 587 069 EUR za Mađarsku;

                        (e)

                        iznos od 23 279 441 EUR za Irsku;

                        (f)

                        iznos od 37 528 511 EUR za Portugal;

                        (g)

                        iznos od 16 844 420 EUR za Španjolsku.

            Članak 3.
            Ova Odluka stupa na snagu na dan objave u Službenom listu Europske unije.
            Primjenjuje se od 25. studenoga 2020.

            Sastavljeno u Bruxellesu, 25. studenoga 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               M. ROTH

            (1)  SL L 311, 14.11.2002., str. 3.

            (2)  SL C 373, 20.12.2013., str. 1.

            (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


Odluka Komisije od 17/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9711 - ALLIANCE HEALTHCARE DEUTSCHLAND / GEHE PHARMA HANDEL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9676 - LOV GROUP / BANIJAY / ESG) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9968 - TOTAL / ØRSTED UK) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10077 - MACQUARIE BANK / MITSUBISHI UFJ LEASE & FINANCE COMPANY / VESTONE CAPITAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 31/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9779 - ALSTOM / BOMBARDIER TRANSPORTATION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9843 - COLONY CAPITAL / PSP / NGD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9837 - BP / SINOPEC FUEL OIL SALES / BP SINOPEC MARINE FUELS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10103 - TOWERBROOK / CONSOLIS RAIL DIVISION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10091 - TOWERBROOK CAPITAL PARTNERS / WARBURG PINCUS / AA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2021/87 od 26. siječnja 2021. o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i o stavljanju izvan snage Odluke (ZVSP) 2019/1613 (ATALANTA/1/2021)

text:
                  28.1.2021

                  HR

                  Službeni list Europske unije

                  L 30/4

         ODLUKA POLITIČKOG I SIGURNOSNOG ODBORA (ZVSP) 2021/87
         od 26. siječnja 2021.
         o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i o stavljanju izvan snage Odluke (ZVSP) 2019/1613 (ATALANTA/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (1), a posebno njezin članak 6.,
         budući da:

                     (1)

                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odluka o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta).

                     (2)

                     PSO je 25. rujna 2019. donio Odluku (ZVSP) 2019/1613 (2) o imenovanju general-bojnika Antonija PLANELLSA PALAUA zapovjednikom operacije EU-a za operaciju Atalanta od 1. listopada 2019.

                     (3)

                     Španjolska je predložila da kontraadmiral Eugenio DÍAZ DEL RÍO zamijeni general-bojnika Antonija PLANELLSA PALAUA kao zapovjednik operacije EU-a za operaciju Atalanta.

                     (4)

                     Vojni odbor EU-a podržao je 17. prosinca 2020. imenovanje kontraadmirala Eugenija DÍAZA DEL RÍJA zapovjednikom operacije EU-a za operaciju Atalanta od 19. veljače 2021.

                     (5)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Kontraadmiral Eugenio DÍAZ DEL RÍO imenuje se zapovjednikom operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) od 19. veljače 2021.

            Članak 2.
            Odluka (ZVSP) 2019/1613 stavlja se izvan snage.

            Članak 3.
            Ova se Odluka primjenjuje od 19. veljače 2021.

            Sastavljeno u Bruxellesu 26. siječnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 301, 12.11.2008., str. 33.

            (2)  Odluka Političkog i sigurnosnog odbora (ZVSP) 2019/1613 od 25. rujna 2019. o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/3/2019) (SL L 250, 30.9.2019., str. 84.).


title: Odluka Vijeća (EU) 2021/84 od 25. siječnja 2021.

text:
                  28.1.2021

                  HR

                  Službeni list Europske unije

                  L 29/25

         ODLUKA VIJEĆA (EU) 2021/84
         od 25. siječnja 2021.

            o imenovanju člana i zamjenika člana Odbora regija, koje je predložila Republika Estonija

         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog estonske vlade,
         budući da:

                     (1)

                     Vijeće je 10. prosinca 2019., 20. siječnja 2020., 3. veljače 2020. odnosno 26. ožujka 2020. donijelo odluke (EU) 2019/2157 (1), (EU) 2020/102 (2), (EU) 2020/144 (3) i (EU) 2020/511 (4) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. Vijeće je 8. lipnja 2020. donijelo Odluku (EU) 2020/766 (5) o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. Vijeće je 30. srpnja 2020. donijelo Odluku (EU) 2020/1153 (6) o imenovanju članova i zamjenikâ članova Odbora regija.

                     (2)

                     Mjesto člana Odbora regija postalo je slobodno nakon što je g. Mikk PIKKMETS preminuo.

                     (3)

                     Mjesto zamjenika člana postalo je slobodno imenovanjem g. Andresa JAADLAA članom Odbora regija.

               DONIJELO JE OVU ODLUKU:

            Članak 1.
            U Odbor regija imenuju se sljedeće osobe do kraja tekućeg mandata koji istječe 25. siječnja 2025.:

                        (a)

                        kao član:

                                    —

                                    g. Andres JAADLA, predstavnik lokalnog tijela, politički odgovoran izabranom predstavničkom tijelu: Gradsko vijeće Grada Rakverea,

                              i

                        (b)

                        kao zamjenica člana:

                                    —

                                    gđa Varje TIPP, predstavnica lokalnog tijela, politički odgovorna izabranom predstavničkom tijelu: Gradsko vijeće Grada Pärnua.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. siječnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (4)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (5)  Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (SL L 187, 12.6.2020., str. 3.).

            (6)  Odluka Vijeća (EU) 2020/1153 od 30. srpnja 2020. o imenovanju članova i zamjenikâ člana Odbora regija (SL L 256, 5.8.2020., str. 12.).


title: Odluka Suda od 2. veljače 2021. o službenim blagdanima i sudskim praznicima

text:
                  15.3.2021

                  HR

                  Službeni list Europske unije

                  C 88/2

         ODLUKA SUDA
         od 2. veljače 2021.
         o službenim blagdanima i sudskim praznicima
         (2021/C 88/02)
         SUD,
         uzimajući u obzir članak 24. stavke 2., 4. i 6. Poslovnika,
         budući da u skladu s tom odredbom treba utvrditi popis službenih blagdana i datume sudskih praznika,
         DONOSI SLJEDEĆU ODLUKU:

               Članak 1.

            Popis službenih blagdana u smislu članka 24. stavaka 4. i 6. Poslovnika utvrđuje se kako slijedi:

                        —

                        Nova godina,

                        —

                        Uskrsni ponedjeljak,

                        —

                        1. svibnja,

                        —

                        9. svibnja,

                        —

                        Uzašašće,

                        —

                        Duhovski ponedjeljak,

                        —

                        23. lipnja,

                        —

                        15. kolovoza,

                        —

                        1. studenoga,

                        —

                        25. prosinca,

                        —

                        26. prosinca.

               Članak 2.

            Za razdoblje od 1. studenoga 2021. do 31. listopada 2022. datumi sudskih praznika u smislu članka 24. stavaka 2. i 6. Poslovnika određuju se kako slijedi:

                        —

                        Božić 2021.: od ponedjeljka, 20. prosinca 2021. do, uključujući, nedjelje, 9. siječnja 2022.,

                        —

                        Uskrs 2022.: od ponedjeljka, 11. travnja 2022. do, uključujući, nedjelje, 24. travnja 2022.,

                        —

                        Ljeto 2022.: od subote, 16. srpnja 2022. do, uključujući, srijede, 31. kolovoza 2022.

               Članak 3.

            Ova odluka stupa na snagu na dan objave u Službenom listu Europske unije.

            U Luxembourgu 2. veljače 2021.

                  Tajnik

               A. CALOT ESCOBAR

                  Predsjednik

               K. LENAERTS


title: Odluka Vijeća (EU) 2021/675 od 20. travnja 2021. o odobravanju otvaranja pregovora o izmjeni Međunarodnog sporazuma o kakau iz 2010.

text:
                  27.4.2021

                  HR

                  Službeni list Europske unije

                  L 144/1

         ODLUKA VIJEĆA (EU) 2021/675
         od 20. travnja 2021.
         o odobravanju otvaranja pregovora o izmjeni Međunarodnog sporazuma o kakau iz 2010.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 3. i članak 207. stavak 4. prvi podstavak u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:

                     (1)

                     Unija je ugovorna stranka Međunarodnog sporazuma o kakau iz 2010. („Sporazum”) na temelju Odluke Vijeća 2012/189/EU (1) i članica Međunarodne organizacije za kakao.

                     (2)

                     U skladu s člankom 7. Sporazuma Međunarodno vijeće za kakao obavlja ili organizira obavljanje svih dužnosti koje su potrebne radi provedbe Sporazuma. U skladu s člankom 12. Sporazuma odluke Međunarodnog vijeća za kakao u načelu se donose konsenzusom. Ako se konsenzus ne može postići, odluke se donose posebnim glasovanjem.

                     (3)

                     U skladu s člankom 10. Sporazuma članice Međunarodne organizacije za kakao imaju ukupno 2000 glasova u Međunarodnom vijeću za kakao. Svaka članica ima određeni broj glasova koji se svake godine prilagođava u skladu s kriterijima utvrđenima u tom članku.

                     (4)

                     U interesu je Unije sudjelovati u međunarodnom sporazumu o kakau s obzirom na važnost tog sektora za velik broj država članica i za poslovanje europskog sektora kakaa.

                     (5)

                     Tehnička radna skupina sastavljena od članica Međunarodne organizacije za kakao, među kojima su zemlje proizvođači i zemlje izvoznice, intenzivno je radila kako bi se predstavili konkretni prijedlozi za izmjenu Sporazuma. Članice Međunarodne organizacije za kakao bile su pozvane da podnesu prijedloge za pokretanje te tehničke analize, što je učinila i Unija. Međunarodno vijeće za kakao treba otvoriti pregovore za djelomičnu reviziju Sporazuma prije prestanka važenja Sporazuma, odnosno 30. rujna 2022., i to pod vodstvom Konferencije Ujedinjenih naroda o trgovini i razvoju (UNCTAD). Sva područja Sporazuma koja se namjeravaju revidirati trebaju biti predmet formalnih pregovora. Ti se pregovori trebaju zaključiti najkasnije 30. rujna 2022.

                     (6)

                     Sve izmjene dogovorene u okviru formalnih pregovora trebalo bi donijeti u skladu s postupkom utvrđenim u članku 63. Sporazuma. U skladu s tim člankom Međunarodno vijeće za kakao može konsenzusom ili, ako se konsenzus ne može postići, posebnim glasovanjem ugovornim strankama Sporazuma preporučiti izmjenu Sporazuma. Ta izmjena stupa na snagu u skladu s člankom 63. stavkom 1. Sporazuma, kojim se zahtijeva obavijest o prihvatu od određenog postotka ugovornih stranaka Sporazuma. Unija bi kao članica Međunarodne organizacije za kakao i ugovorna stranka Sporazuma u skladu s njegovim člankom 4. trebala moći sudjelovati u pregovorima s ciljem izmjene Sporazuma.

                     (7)

                     Stoga je primjereno ovlastiti Komisiju za sudjelovanje u pregovorima o djelomičnoj reviziji Sporazuma,

               DONIJELO JE OVU ODLUKU:

            Članak 1.

               1.   Komisiju se ovlašćuje da u ime Unije pregovara o izmjenama Međunarodnog sporazuma o kakau iz 2010.

               2.   Pregovori se vode na temelju pregovaračkih smjernica Vijeća koje su navedene u dodatku ovoj Odluci.

            Članak 2.
            Pregovori se vode uz savjetovanje s Radnom skupinom za sirovine.

            Članak 3.
            Ova je Odluka upućena Komisiji.

            Sastavljeno u Bruxellesu 20. travnja 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2012/189/EU od 26. ožujka 2012. o sklapanju Međunarodnog sporazuma o kakau iz 2010. (SL L 102, 12.4.2012., str. 1.).


title: Odluka Vijeća (ZVSP) 2020/275 od 27. veljače 2020. o izmjeni Odluke (ZVSP) 2019/1894 o mjerama ograničavanja s obzirom na neovlaštene aktivnosti bušenja koje Turska provodi u istočnom Sredozemlju

text:
                  27.2.2020

                  HR

                  Službeni list Europske unije

                  LI 56/5

         ODLUKA VIJEĆA (ZVSP) 2020/275
         od 27. veljače 2020.
         o izmjeni Odluke (ZVSP) 2019/1894 o mjerama ograničavanja s obzirom na neovlaštene aktivnosti bušenja koje Turska provodi u istočnom Sredozemlju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 11. studenoga 2019. donijelo Odluku (ZVSP) 2019/1894 (1) o mjerama ograničavanja s obzirom na neovlaštene aktivnosti bušenja koje Turska provodi u istočnom Sredozemlju.

                     (2)

                     Europsko vijeće podsjetilo je 12. prosinca 2019. na svoje prethodne zaključke o Turskoj od 22. ožujka i 20. lipnja 2019. Ponovno je potvrdilo svoje zaključke od 17. i 18. listopada 2019. u pogledu nezakonitih aktivnosti bušenja koje Turska provodi u isključivom gospodarskom pojasu Cipra i nedvosmisleno potvrdilo svoju solidarnost s Ciprom.

                     (3)

                     U tom kontekstu i s obzirom na to da Turska nastavlja provoditi neovlaštene aktivnosti bušenja u istočnom Sredozemlju, dvije osobe trebalo bi uključiti na popis fizičkih i pravnih osoba, subjekata i tijela naveden u Prilogu Odluci (ZVSP) 2019/1894.

                     (4)

                     Prilog Odluci (ZVSP) 2019/1894 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci (ZVSP) 2019/1894 mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 27. veljače 2020.

                  Za Vijeće

                  Predsjednik

               D. HORVAT

            (1)  Odluka Vijeća (ZVSP) 2019/1894 od 11. studenoga 2019. o mjerama ograničavanja s obzirom na neovlaštene aktivnosti bušenja koje Turska provodi u istočnom Sredozemlju (SL L 291, 12.11.2019., str. 47).

            PRILOG
            Sljedeće osobe dodaju se na popis fizičkih i pravnih osoba, subjekata i tijela naveden u Prilogu Odluci (ZVSP) 2019/1894:

                        Ime

                        Identifikacijski podaci

                        Razlozi

                        Datum uvrštenja na popis

                        „1.

                        Mehmet Ferruh AKALIN

                        Datum rođenja: 9.12.1960.
                        Broj putovnice ili osobne iskaznice: 13571379758
                        Državljanstvo: tursko
                        Spol: muški

                        Mehmet Ferruh Akalin potpredsjednik je (zamjenik glavnog direktora) i član upravnog odbora Turkish Petroleum Corporation (TPAO). Voditelj je odjela za istraživanje, centra za istraživanje i razvoj te odjela za informacijske tehnologije TPAO-a.
                        U svojstvu potpredsjednika TPAO-a i voditelja odjela za istraživanje TPAO-a, Mehmet Ferruh Akalin odgovoran je za planiranje, usmjeravanje i provedbu aktivnosti odobalnog istraživanja ugljikovodika koje obavlja TPAO. Te aktivnosti uključuju aktivnosti bušenja koje obavlja TPAO, a koje Republika Cipar nije odobrila, kako je navedeno u nastavku.
                        Te neovlaštene aktivnosti bušenja proveli su:

                                    (a)

                                    TPAO-ovo bušaće plovilo Yavuz u teritorijalnom moru Republike Cipra od srpnja do rujna 2019.;

                                    (b)

                                    TPAO-ovo bušaće plovilo Yavuz u isključivom gospodarskom pojasu Republike Cipra o kojem je ona obavijestila Ujedinjene narode i koji je razgraničen u sporazumu s Egiptom, od listopada 2019. do siječnja 2020.;

                                    (c)

                                    TPAO-ovo bušaće plovilo Fatih u isključivom gospodarskom pojasu Republike Cipra o kojem je ona obavijestila Ujedinjene narode, u neposrednoj blizini njezina teritorijalnog mora, od studenoga 2019.;

                                    (d)

                                    TPAO-ovo bušaće plovilo Fatih u zapadnom dijelu isključivoga gospodarskog pojasa Republike Cipra o kojem je ona obavijestila Ujedinjene narode, od svibnja do studenoga 2019.

                              TPAO je najavio i daljnje planirane aktivnosti bušenja koje, bez odobrenja Republike Cipra, od siječnja do svibnja 2020. treba provoditi TPAO-ovo bušaće plovilo Yavuz u području isključivoga gospodarskog pojasa Republike Cipra o kojem je ona obavijestila Ujedinjene narode i koji je razgraničen u sporazumima s Egiptom i Izraelom.

                        27.2.2020.

                        2.

                        Ali Coscun NAMOGLU

                        Datum rođenja: 27.11.1956.
                        Broj putovnice ili osobne iskaznice: 11096919534
                        Državljanstvo: tursko
                        Spol: muški

                        Ali Coscun Namoglu zamjenik je direktora odjela za istraživanje Turkish Petroleum Corporation (TPAO).
                        U tom svojstvu Ali Coscun Namoglu uključen je u planiranje, usmjeravanje i provedbu aktivnosti odobalnog istraživanja ugljikovodika koje obavlja TPAO. Te aktivnosti uključuju aktivnosti bušenja koje obavlja TPAO, a koje Republika Cipar nije odobrila, kako je navedeno u nastavku.
                        Te neovlaštene aktivnosti bušenja proveli su:

                                    (a)

                                    TPAO-ovo bušaće plovilo Yavuz u teritorijalnom moru Republike Cipra od srpnja do rujna 2019.;

                                    (b)

                                    TPAO-ovo bušaće plovilo Yavuz u isključivom gospodarskom pojasu Republike Cipra o kojem je ona obavijestila Ujedinjene narode i koji je razgraničen u sporazumu s Egiptom, od listopada 2019. do siječnja 2020.;

                                    (c)

                                    TPAO-ovo bušaće plovilo Fatih u isključivom gospodarskom pojasu Republike Cipra o kojem je ona obavijestila Ujedinjene narode, u neposrednoj blizini njezina teritorijalnog mora, od studenoga 2019.;

                                    (d)

                                    TPAO-ovo bušaće plovilo Fatih u zapadnom dijelu isključivoga gospodarskog pojasa Republike Cipra o kojem je ona obavijestila Ujedinjene narode, od svibnja do studenoga 2019.

                              TPAO je najavio i daljnje planirane aktivnosti bušenja koje, bez odobrenja Republike Cipra, od siječnja do svibnja 2020. treba provoditi TPAO-ovo bušaće plovilo Yavuz u području isključivoga gospodarskog pojasa Republike Cipra o kojem je ona obavijestila Ujedinjene narode i koji je razgraničen u sporazumima s Egiptom i Izraelom.

                        27.2.2020.”


title: Odluka Vijeća (EU) 2020/272 od 20. veljače 2020. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Republike Sejšela i njegova Protokola o provedbi (2020.–2026.)

text:
                  28.2.2020

                  HR

                  Službeni list Europske unije

                  L 60/3

         ODLUKA VIJEĆA (EU) 2020/272
         od 20. veljače 2020.
         o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Republike Sejšela i njegova Protokola o provedbi (2020.–2026.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 15. srpnja 2019. ovlastilo Komisiju da otvori pregovore s Republikom Sejšelima („Sejšeli”) s ciljem sklapanja novog Sporazuma o partnerstvu u održivom ribarstvu između Europske unije i Republike Sejšela („Sporazum o partnerstvu”) i njegova novog Protokola o provedbi („Protokol”).

                     (2)

                     Pregovori su uspješno zaključeni parafiranjem Sporazuma o partnerstvu i Protokola 22. listopada 2019.

                     (3)

                     Sporazumom o partnerstvu stavlja se izvan snage Sporazum o partnerstvu u ribarstvu između Europske zajednice i Republike Sejšela (1), koji je stupio na snagu 2. studenoga 2007. na razdoblje od šest godinao i prešutno je produljivan te je stoga još uvijek je na snazi.

                     (4)

                     Najnoviji protokol o provedbi Sporazuma o partnerstvu u ribarstvu između Europske zajednice i Republike Sejšela (2) potpisan je 18. prosinca 2013. i privremeno se primjenjivao od 18. siječnja 2014. Istekao je 17. siječnja 2020.

                     (5)

                     Cilj je Sporazuma o partnerstvu i Protokola omogućiti Uniji i Sejšelima bliskiju suradnju na daljnjem promicanju razvoja održive ribarstvene politike te omogućiti odgovorno iskorištavanje ribolovnih resursa u sejšelskoj ribolovnoj zoni i u Indijskom oceanu uz pružanje doprinosa dostojanstvenim uvjetima rada u sektoru ribarstva.

                     (6)

                     Sporazum o partnerstvu i Protokol trebali bi stupiti na snagu što prije s obzirom na gospodarsku važnost ribolovnih aktivnosti Unije u sejšelskoj ribolovnoj zoni i potrebu za što kraćim prekidom tih aktivnosti.

                     (7)

                     Kako bi plovila Unije mogla nastaviti obavljati ribolovne aktivnosti, Sporazum o partnerstvu i Protokol trebali bi se privremeno primjenjivati od njihova potpisivanja.

                     (8)

                     Stoga bi Sporazum o partnerstvu i Protokol trebalo potpisati i privremeno primjenjivati do završetka postupaka potrebnih za njihovo stupanje na snagu,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o partnerstvu u održivom ribarstvu između Europske unije i Republike Sejšela („Sporazum o partnerstvu”) i Protokola o provedbi Sporazuma o partnerstvu u održivom ribarstvu između Europske unije i Republike Sejšela (2020.–2026.) („Protokol”), podložno sklapanju navedenih akata (3).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma o partnerstvu i Protokola u ime Unije.

            Članak 3.
            Sporazum o partnerstvu i Protokol privremeno se primjenjuju od datuma njihova potpisivanja (4) do završetka postupaka potrebnuh za njihovo stupanje na snagu.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 20. veljače 2020.

                  Za Vijeće

                  Predsjednica

               B. DIVJAK

            (1)  SL L 290, 20.10.2006., str. 2.

            (2)  Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske Unije i Republike Sejšela (SL L 4, 9.1.2014., str. 3.).

            (3)  Vidjeti stranicu 5 ovoga Službenog lista.

            (4)  Glavno tajništvo Vijeća objavit će datum od kojeg će se Sporazum o partnerstvu i Protokol privremeno primjenjivati u Službenom listu Europske unije.


title: Odluka Političkog i sigurnosnog odbora (ZVSP) 2020/289 od 19. veljače 2020. o imenovanju zapovjednika operacije EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) (EUNAVFOR MED/1/2020)

text:
                  2.3.2020

                  HR

                  Službeni list Europske unije

                  L 61/4

         ODLUKA POLITIČKOG I SIGURNOSNOG ODBORA (ZVSP) 2020/289
         od 19. veljače 2020.
         o imenovanju zapovjednika operacije EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) (EUNAVFOR MED/1/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (operacija EUNAVFOR MED SOPHIA) (1), a posebno njezin članak 6.,
         budući da:

                     (1)

                     Na temelju članka 6. stavka 1. Odluke (ZVSP) 2015/778 Vijeće je ovlastilo Politički i sigurnosni odbor (PSO) da donosi odluke o imenovanju zapovjednika operacije EU-a za operaciju EUNAVFOR MED SOPHIA („zapovjednik operacije EU-a”).

                     (2)

                     Vijeće je 18. svibnja 2015. donijelo Odluku (ZVSP) 2015/778 o imenovanju kontraadmirala Enrica CREDENDINA zapovjednikom operacije EU-a.

                     (3)

                     Talijanska vojna tijela predložila su imenovanje kontraadmirala Fabija AGOSTINIJA zapovjednikom operacije EU-a na mjesto kontraadmirala Enrica CREDENDINA.

                     (4)

                     Vojni odbor Europske unije podupro je 3. veljače 2020. taj prijedlog i složio se s imenovanjem kontraadmirala Fabija AGOSTINIJA zapovjednikom operacije EU-a od 21. veljače 2020.

                     (5)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

               DONIO JE OVU ODLUKU:

            Članak 1.
            Kontraadmiral Fabio AGOSTINI imenuje se zapovjednikom operacije EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) od 21. veljače 2020.

            Članak 2.
            Ova Odluka stupa na snagu 21. veljače 2020.

            Sastavljeno u Bruxellesu 19. veljače 2020.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 122, 19.5.2015., str. 31.


title: Odluka Vijeća (EU) 2020/286 od 27. veljače 2020. o stajalištu koje treba zauzeti u ime Europske unije na 63. sjednici Komisije za opojne droge o uvrštavanju jedne tvari na popis tvari u tablici I. Konvencije Ujedinjenih naroda protiv nezakonite trgovine opojnim drogama i psihotropnim tvarima

text:
                  2.3.2020

                  HR

                  Službeni list Europske unije

                  L 62/24

         ODLUKA VIJEĆA (EU) 2020/286
         od 27. veljače 2020.
         o stajalištu koje treba zauzeti u ime Europske unije na 63. sjednici Komisije za opojne droge o uvrštavanju jedne tvari na popis tvari u tablici I. Konvencije Ujedinjenih naroda protiv nezakonite trgovine opojnim drogama i psihotropnim tvarima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Konvencija Ujedinjenih naroda protiv nezakonite trgovine opojnim drogama i psihotropnim tvarima iz 1988. („Konvencija”) stupila je na snagu 11. studenoga 1990., a Unija ju je sklopila Odlukom Vijeća 90/611/EEZ (1).

                     (2)

                     U skladu s člankom 12. stavcima od 2. do 7. Konvencije tvari se mogu uvrštavati u tablice Konvencije u kojima su navedeni prekursori za droge.

                     (3)

                     Komisija za opojne droge treba na svojoj 63. sjednici, koja se održava od 2. do 6. ožujka 2020. u Beču, donijeti odluku o uvrštavanju jedne tvari u tablicu I. Konvencije.

                     (4)

                     Primjereno je utvrditi stajalište koje treba zauzeti u ime Unije u okviru Komisije za opojne droge jer će ta odluka imati pravni učinak u Uniji i moći će presudno utjecati na sadržaj prava Unije, odnosno na Uredbu Vijeća (EZ) br. 111/2005 (2) i Uredbu (EZ) br. 273/2004 Europskog parlamenta i Vijeća (3).

                     (5)

                     Prema procjeni Međunarodnog odbora za kontrolu narkotika, tvar metil-alfa-fenilacetoacetat (MAPA) često se upotrebljava u nezakonitoj proizvodnji amfetamina i metamfetamina. Postoje dokazi da količina i opseg nezakonite proizvodnje tih opojnih droga i psihotropnih tvari ozbiljno ugrožavaju javno zdravlje ili uzrokuje ozbiljne socijalne probleme, pa je opravdano metil-alfa-fenilacetoacetat (MAPA) staviti pod međunarodnu kontrolu. Nezakonita proizvodnja amfetamina i metamfetamina uzrokuje znatne probleme za javno zdravlje te ozbiljne socijalne probleme u Uniji. Incidenti povezani s trgovinom metil-alfa-fenilacetoacetatom (MAPA) sve su češći i uključuju sve veće količine te tvari, a skupine organiziranog kriminaliteta u Uniji nezakonito izvoze amfetamin i metamfetamin u treće zemlje.

                     (6)

                     Stajalište Unije trebale bi izraziti države članice Unije koje su članice Komisije za opojne droge,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 63. sjednici Komisije za opojne droge jest da se tvar metil-alfa-fenilacetoacetat (MAPA) uvrsti u tablicu I. Konvencije.

            Članak 2.
            Stajalište navedeno u članku 1. izražavaju države članice Unije koje su članice Komisije za opojne droge djelujući zajednički.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 27. veljače 2020.

                  Za Vijeće

                  Predsjednik

               D. HORVAT

            (1)  Odluka Vijeća 90/611/EEZ od 22. listopada 1990. o sklapanju Konvencije Ujedinjenih naroda protiv nezakonite trgovine opojnim drogama i psihotropnim tvarima u ime Europske ekonomske zajednice (SL L 326, 24.11.1990., str. 56.).

            (2)  Uredba Vijeća (EZ) br. 111/2005 od 22. prosinca 2004. o utvrđivanju pravila za nadzor trgovine prekursorima za droge između Zajednice i trećih zemalja (SL L 22, 26.1.2005., str. 1.).

            (3)  Uredba (EZ) br. 273/2004 Europskog parlamenta i Vijeća od 11. veljače 2004. o prekursorima za droge (SL L 47, 18.2.2004., str. 1.).


title: Odluka Vijeća (EU) 2020/287 od 27. veljače 2020. o stajalištu koje treba zauzeti u ime Europske unije u relevantnim odborima Gospodarske komisije Ujedinjenih naroda za Europu o prijedlozima izmjena pravilnika UN-a br. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 i 152, o prijedlozima izmjena globalnih tehničkih pravilnika br. 3, 6 i 16, o prijedlogu izmjena Konsolidirane rezolucije R.E.5 i o prijedlozima ovlaštenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila

text:
                  2.3.2020

                  HR

                  Službeni list Europske unije

                  L 62/26

         ODLUKA VIJEĆA (EU) 2020/287
         od 27. veljače 2020.
         o stajalištu koje treba zauzeti u ime Europske unije u relevantnim odborima Gospodarske komisije Ujedinjenih naroda za Europu o prijedlozima izmjena pravilnika UN-a br. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 i 152, o prijedlozima izmjena globalnih tehničkih pravilnika br. 3, 6 i 16, o prijedlogu izmjena Konsolidirane rezolucije R.E.5 i o prijedlozima ovlaštenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). Revidirani sporazum iz 1958. stupio je na snagu 24. ožujka 1998.

                     (2)

                     Odlukom Vijeća 2000/125/EZ (2) Unija je pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

                     (3)

                     U skladu s člankom 1. Revidiranog sporazuma iz 1958. i člankom 6. Usporednog sporazuma UNECE-ov Svjetski forum za usklađivanje pravilnika o vozilima (radna skupina WP.29) može donijeti, kako je primjenjivo, prijedloge izmjena Pravilnika UN-a donesenih na temelju Revidiranog sporazuma iz 1958 („pravilnici UN-a”) br. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 i 152, prijedloge izmjena globalnih tehničkih pravilnika br. 3, 6 i 16, prijedlog izmjena Konsolidirane rezolucije R.E.5 i prijedloge ovlaštenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila.

                     (4)

                     Na 180. zasjedanju Svjetskog foruma, koje će se održati od 10. do 12. ožujka 2020., radna skupina WP.29 planira donijeti navedene akte koji se odnose na administrativne odredbe i jedinstvene tehničke propise za homologaciju usklađenih tehničkih pravilnika UN-a i globalnih tehničkih pravilnika za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima.

                     (5)

                     Primjereno je utvrditi stajalište koje treba zauzeti u ime Unije u radnoj skupini WP.29 u vezi s donošenjem prijedloga pravilnika UN-a jer će ti pravilnici UN-a biti obvezujući za Uniju te će moći presudno utjecati na sadržaj prava Unije u području homologacije tipa vozila.

                     (6)

                     Direktivom 2007/46/EZ Europskog parlamenta i Vijeća (3) homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici UN-a uključeni u sustav EU homologacije tipa kao zahtjevi za homologaciju tipa ili kao alternativa zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

                     (7)

                     S obzirom na iskustvo i tehnički napredak potrebno je izmijeniti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 i 152. Uz to je potrebno izmijeniti neke odredbe globalnih tehničkih pravilnika br. 3, 6 i 16. Na kraju, potrebno je donijeti izmjene Konsolidirane rezolucije R.E.5 i ovlaštenja za izradu izmjene Globalnog tehničkog pravilnika br. 6 i izradu novog globalnog tehničkog pravilnika o određivanju snage elektrificiranog vozila.

                     (8)

                     Radna skupina WP.29 pripremila je u radnom dokumentu ECE/TRANS/WP.29/2020/25 prijedlog dopune 2. Pravilniku UN-a br. 144 (sustavi za hitne pozive u slučaju nesreće), ali taj prijedlog još nije spreman za glasovanje u radnoj skupini WP.29.

                     (9)

                     Radna skupina WP.29 pripremila je u radnom dokumentu ECE/TRANS/WP.29/2020/2 prijedlog dopune 1. nizu izmjena 08 Pravilnika UN-a br. 9 (buka vozila na tri kotača). S obzirom na to da Unija ne primjenjuje jedinstvene odredbe Pravilnika UN-a br. 9, nije potrebno utvrditi stajalište Unije o prijedlogu ECE/TRANS/WP.29/2020/2,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u radnoj skupini WP.29 na njezinom 180. zasjedanju, koje će se održati od 10. do 12. ožujka 2020., jest glasovanje za prijedloge navedene u Prilogu ovoj Odluci.

            Članak 2.
            Stajalište koje treba zauzeti u ime Unije u radnoj skupini WP.29 na njezinom 180. zasjedanju, koje će se održati od 10. do 12. ožujka 2020., jest glasovanje protiv prijedloga dopune 2. Pravilniku UN-a br. 144 (sustavi za hitne pozive u slučaju nesreće, radni dokument ECE/TRANS/WP.29/2020/25).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 27. veljače 2020.

                  Za Vijeće

                  Predsjednik

               D. HORVAT

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

            (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

            (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

            PRILOG

                        Pravilnik br.

                        Naslov točke dnevnog reda

                        Oznaka dokumenta (1)

                        10

                        Prijedlog dopune 1. nizu izmjena 06 Pravilnika UN-a br. 10 (elektromagnetska kompatibilnost)

                        ECE/TRANS/WP.29/2020/30

                        26

                        Prijedlog niza izmjena 04 Pravilnika UN-a br. 26 (vanjske izbočine osobnih vozila)

                        ECE/TRANS/WP.29/2020/26

                        26

                        Prijedlog dopune 4. nizu izmjena 03 Pravilnika UN-a br. 26 (vanjske izbočine osobnih vozila)

                        ECE/TRANS/WP.29/2020/15

                        28

                        Prijedlog dopune 6. izvornom nizu izmjena Pravilnika UN-a br. 28 (uređaji za zvučno upozoravanje)

                        ECE/TRANS/WP.29/2020/3

                        46

                        Prijedlog dopune 7. nizu izmjena 04 Pravilnika UN-a br. 46 (uređaji za neizravno gledanje)

                        ECE/TRANS/WP.29/2020/16

                        46

                        Prijedlog dopune 8. nizu izmjena 04 Pravilnika UN-a br. 46 (uređaji za neizravno gledanje)

                        ECE/TRANS/WP.29/2020/17

                        48

                        Prijedlog novog niza izmjena 07 Pravilnika UN-a br. 48 (ugradnja uređaja za osvjetljavanje i svjetlosnu signalizaciju)

                        ECE/TRANS/WP.29/2020/36, WP.29-180-07

                        51

                        Prijedlog dopune 6. nizu izmjena 03 Pravilnika UN-a br. 51 (buka vozila kategorija M i N)

                        ECE/TRANS/WP.29/2020/4

                        55

                        Prijedlog niza izmjena 02 Pravilnika UN-a br. 55 (mehaničke spojnice)

                        ECE/TRANS/WP.29/2020/27

                        58

                        Prijedlog dopune 1. nizu izmjena 03 Pravilnika UN-a br. 58 (naprave za zaštitu od stražnjeg podlijetanja)

                        ECE/TRANS/WP.29/2020/19

                        59

                        Prijedlog novog niza izmjena 03 Pravilnika UN-a br. 59 (zamjenski sustavi za prigušivanje)

                        ECE/TRANS/WP.29/2020/7

                        62

                        Prijedlog niza izmjena 01 Pravilnika UN-a br. 62 (zaštita od krađe za mopede/motocikle)

                        ECE/TRANS/WP.29/2020/28

                        79

                        Prijedlog dopune 2. nizu izmjena 03 Pravilnika UN-a br. 79 (uređaj za upravljanje)

                        ECE/TRANS/WP.29/2020/11

                        90

                        Prijedlog dopune 5. nizu izmjena 02 Pravilnika UN-a br. 90 (zamjenski dijelovi kočnog sustava)

                        ECE/TRANS/WP.29/2020/8

                        106

                        Prijedlog dopune 18. izvornom nizu izmjena Pravilnika UN-a br. 106 (gume za poljoprivredna vozila)

                        ECE/TRANS/WP.29/2020/5

                        107

                        Prijedlog dopune 9. nizu izmjena 06 Pravilnika UN-a br. 107 (vozila kategorija M2 i M3)

                        ECE/TRANS/WP.29/2020/12

                        107

                        Prijedlog dopune 4. nizu izmjena 07 Pravilnika UN-a br. 107 (vozila kategorija M2 i M3)

                        ECE/TRANS/WP.29/2020/13

                        107

                        Prijedlog dopune 3. nizu izmjena 08 Pravilnika UN-a br. 107 (vozila kategorija M2 i M3)

                        ECE/TRANS/WP.29/2020/14

                        110

                        Prijedlog dopune 1. nizu izmjena 04 Pravilnika UN-a br. 110 (vozila s pogonom na SPP i UNP)

                        ECE/TRANS/WP.29/2020/20

                        110

                        Prijedlog dopune 2. nizu izmjena 04 Pravilnika UN-a br. 110 (vozila s pogonom na SPP i UNP)

                        ECE/TRANS/WP.29/2020/21

                        117

                        Prijedlog dopune 11. nizu izmjena 02 Pravilnika UN-a br. 117 (otpor kotrljanja guma, buka kotrljanja i prianjanje na mokroj podlozi)

                        ECE/TRANS/WP.29/2020/6

                        121

                        Prijedlog dopune 4. nizu izmjena 01 Pravilnika UN-a br. 121 (označivanje komandi, kontrolnih lampica i indikatora)

                        ECE/TRANS/WP.29/2020/22

                        122

                        Prijedlog dopune 6. Pravilniku UN-a br. 122 (sustavi za grijanje)

                        ECE/TRANS/WP.29/2020/23

                        128

                        Prijedlog dopune 10. izvornoj verziji Pravilnika UN-a br. 128

                        ECE/TRANS/WP.29/2020/31

                        144

                        Prijedlog dopune 1. Pravilniku UN-a br. 144 (sustavi za hitne pozive u slučaju nesreće)

                        ECE/TRANS/WP.29/2020/24

                        144

                        Prijedlog niza izmjena 01 Pravilnika UN-a br. 144 (sustavi za hitne pozive u slučaju nesreće)

                        ECE/TRANS/WP.29/2020/29

                        148

                        Prijedlog dopune 2. izvornoj verziji Pravilnika UN-a br. 148 o uređajima za svjetlosnu signalizaciju (LSD)

                        ECE/TRANS/WP.29/2020/32

                        149

                        Prijedlog dopune 2. izvornoj verziji Pravilnika UN-a br. 149 o uređajima za osvjetljavanje ceste (RID)

                        ECE/TRANS/WP.29/2020/33

                        150

                        Prijedlog dopune 2. izvornoj verziji Pravilnika UN-a br. 150 o katadiopterima (RRD)

                        ECE/TRANS/WP.29/2020/34

                        151

                        Prijedlog dopune 1. Pravilniku UN-a br. 151 (sustavi za upozoravanje vozača na objekte u mrtvom kutu)

                        ECE/TRANS/WP.29/2020/18, WP.29-180-05

                        152

                        Prijedlog dopune 1. Pravilniku UN-a br. 152 (napredni sustavi za kočenje u nuždi za vozila kategorije M1 i N1)

                        ECE/TRANS/WP.29/2020/9

                        152

                        Prijedlog niza izmjena 01 Pravilnika UN-a br. 152 (napredni sustavi za kočenje u nuždi za vozila kategorije M1 i N1)

                        ECE/TRANS/WP.29/2020/10

                        Broj GTR-a

                        Naslov točke dnevnog reda

                        Oznaka dokumenta

                        3

                        Prijedlog izmjene 4. Globalnog tehničkog pravilnika br. 3 (kočni sustavi motocikala)
                        Prijedlog tehničkog izvješća o izmjeni 4. Globalnog tehničkog pravilnikabr. 3 (kočni sustavi motocikala)
                        Ovlaštenje za izradu izmjena Globalnog tehničkog pravilnika br. 3

                        ECE/TRANS/WP.29/2020/47
                        ECE/TRANS/WP.29/2020/48
                        ECE/TRANS/WP.29/AC.3/47

                        6

                        Prijedlog izmjene 2. Globalnog tehničkog pravilnikabr. 6 (sigurnosna stakla)
                        Prijedlog tehničkog izvješća o izmjeni 2. Globalnog tehničkog pravilnikabr. 6 (sigurnosna stakla)
                        Ovlaštenje za izradu izmjena Globalnog tehničkog pravilnika br. 6

                        ECE/TRANS/WP.29/2020/43
                        ECE/TRANS/WP.29/2020/44
                        ECE/TRANS/WP.29/AC.3/52

                        6

                        Prijedlog izmjene 3. Globalnog tehničkog pravilnika br. 6 (sigurnosna stakla)
                        Prijedlog tehničkog izvješća o izmjeni 3. Globalnog tehničkog pravilnika br. 6 (sigurnosna stakla)
                        Ovlaštenje za izradu izmjena Globalnog tehničkog pravilnika br. 6

                        ECE/TRANS/WP.29/2020/45
                        ECE/TRANS/WP.29/2020/46
                        ECE/TRANS/WP.29/AC.3/52

                        16

                        Prijedlog izmjene 2. Globalnog tehničkog pravilnika br. 16 (gume)
                        Prijedlog tehničkog izvješća o izmjeni 2. Globalnog tehničkog pravilnika br. 16 (gume)
                        Ovlaštenje za izradu izmjena Globalnog tehničkog pravilnika br. 16

                        ECE/TRANS/WP.29/2020/41
                        ECE/TRANS/WP.29/2020/42
                        ECE/TRANS/WP.29/AC.3/48/Rev.1

                        Br. rezolucije

                        Naslov točke dnevnog reda

                        Oznaka dokumenta

                        R.E.5

                        Prijedlog izmjene 5. Konsolidirane rezolucije o zajedničkim specifikacijama kategorija izvora svjetlosti (R.E.5)

                        ECE/TRANS/WP.29/2020/37

                        Razno

                        Naslov točke dnevnog reda

                        Oznaka dokumenta

                        Ovlaštenje za izradu izmjene Globalnog tehničkog pravilnika br. 6 (sigurnosna stakla)

                        ECE/TRANS/WP.29/AC.3/55

                        Revidirano ovlaštenje za izradu novog globalnog tehničkog pravilnika o DEVP

                        ECE/TRANS/WP.29/AC.3/53/Rev.1

               (1)  Svi dokumenti na koje se upućuje u tablici dostupni su na: http://www.unece.org/trans/main/wp29/wp29wgs/wp29gen/gen2020.html


Odluka Komisije od 30/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9503 - GARDNER DENVER / INGERSOLL INDUSTRIALS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9713 - EQT / RECOVER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9707 - APERAM ALLOYS IMPHY / TEKNA PLASMA EUROPE / IMPHYTEK POWDERS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9638 - HYUNDAI MOTOR GROUP / APTIV / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9768 - OFL / TRENITALIA / ILSA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9751 - ELLIOTT / APOLLO / EP ENERGY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije оd 2. ožujka 2020. o praznicima u 2021. za institucije Europske unije 2020/C 69/05

text:
                  3.3.2020

                  HR

                  Službeni list Europske unije

                  C 69/8

         ODLUKA KOMISIJE
         оd 2. ožujka 2020.
         o praznicima u 2021. za institucije Europske unije
         (2020/C 69/05)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, kako su utvrđeni Uredbom Vijeća (EEZ, Euratom, EZUČ) br. 259/68 (1), a posebno članak 61. Pravilnika o osoblju i članke 16. i 91. Uvjeta zaposlenja,
         uzimajući u obzir zajednička pravila o utvrđivanju popisa praznika za dužnosnike Europskih zajednica (2), a posebno njihov članak 1. stavak 3.,
         budući da:

                     (1)

                     U skladu s člankom 61. Pravilnika o osoblju za dužnosnike Europske unije i člancima 16. i 91. Uvjeta zaposlenja ostalih službenika, trebalo bi donijeti popis praznika u 2021. za dužnosnike i službenike u Bruxellesu i Luxembourgu.

                     (2)

                     U 2021. Uskrs je 4. travnja.

                     (3)

                     U 2021. 23. prosinca je četvrtak.

                     (4)

                     Dana 6. studenoga 2019. s Vijećem voditelja administracije provedeno je savjetovanje o popisu praznika u 2021.,

               ODLUČILA JE:

            Članak 1.
            Praznici u 2021. za dužnosnike i ostale službenike koji rade u Bruxellesu i Luxembourgu utvrđuju se kako slijedi:

                        1. siječnja

                        petak, Nova godina

                        1. travnja

                        Veliki četvrtak

                        2. travnja

                        Veliki petak

                        5. travnja

                        Uskrsni ponedjeljak

                        13. svibnja

                        četvrtak, Spasovo

                        14. svibnja

                        petak, dan nakon Spasova

                        24. svibnja

                        Duhovni ponedjeljak

                        23. lipnja*

                        srijeda, luksemburški nacionalni praznik
                        * za dužnosnike i ostale službenike koji rade u Luxembourgu.

                        21. srpnja*

                        srijeda, belgijski nacionalni praznik
                        * za dužnosnike i ostale službenike koji rade u Bruxellesu.

                        1. studenoga

                        ponedjeljak, Svi sveti

                        2. studenoga

                        utorak, Dušni dan

                        23. prosinca
                        do
                        31. prosinca

                                    četvrtak

                                    )
                                    ) 7 dana na kraju godine

                                    petak

                                    )

                           UKUPNO

                           17 dana

            Članak 2.
            S radom se nastavlja po uobičajenom rasporedu 3. siječnja 2022.

            Sastavljeno u Bruxellesu 2. ožujka 2020.

                  Za Komisiju

               Johannes HAHN

                  Član Komisije

            (1)  SL L 56, 4.3.1968., str. 1.

            (2)  Konsolidirana verzija Pravilnika o osoblju koju su službe Komisije objavile u siječnju 2003., str. IV.-2.


title: Odluka Vijeća (EU) 2020/276 od 17. veljače 2020. o sklapanju Protokola između Europske unije, Islanda i Kraljevine Norveške uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Islandu ili Norveškoj s obzirom na pristup Eurodacu u svrhu kaznenog progona

text:
                  3.3.2020

                  HR

                  Službeni list Europske unije

                  L 64/1

         ODLUKA VIJEĆA (EU) 2020/276
         od 17. veljače 2020.
         o sklapanju Protokola između Europske unije, Islanda i Kraljevine Norveške uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Islandu ili Norveškoj s obzirom na pristup Eurodacu u svrhu kaznenog progona
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 87. stavak 2. točku (a) i članak 88. stavak 2. prvi podstavak točku (a), u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/394 (2) Protokol između Europske unije, Islanda i Kraljevine Norveške uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Islandu ili Norveškoj s obzirom na pristup Eurodacu u svrhu kaznenog progona („Protokol”) potpisan je 24. listopada 2019., podložno njegovu kasnijem sklapanju.

                     (2)

                     Kako bi se podržala i ojačala policijska suradnja između nadležnih tijela država članica te nadležnih tijela Islanda i Norveške u svrhu sprečavanja, otkrivanja i istrage terorističkih kaznenih djela i drugih teških kaznenih djela, potrebno je sudjelovanje Unije kako bi se omogućilo da Island i Norveška sudjeluju u aspektima Eurodaca povezanima s kaznenim progonom.

                     (3)

                     Protokol bi trebalo odobriti.

                     (4)

                     Uredba (EU) br. 603/2013 Europskog parlamenta i Vijeća (3) obvezujuća je za Ujedinjenu Kraljevinu i Irsku te one stoga sudjeluju u donošenju ove Odluke.

                     (5)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Protokol između Europske unije, Islanda i Kraljevine Norveške uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Islandu ili Norveškoj s obzirom na pristup Eurodacu u svrhu kaznenog progona odobrava se u ime Unije (4)

            Članak 2.
            Predsjednik Vijeća u ime Unije šalje obavijest predviđenu u članku 4. stavku 1. Protokola.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  Suglasnost od 15. siječnja 2020. (još nije objavljena u Službenom listu).

            (2)  Odluka Vijeća (EU) 2019/394 od 7. ožujka 2019. o potpisivanju, u ime Europske unije, Protokola između Europske unije, Islanda i Kraljevine Norveške uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Islandu ili Norveškoj s obzirom na pristup Eurodacu u svrhu kaznenog progona (SL L 71, 13.3.2019., str. 7.).

            (3)  Uredba (EU) br. 603/2013 Europskog parlamenta i Vijeća od 26. lipnja 2013. o uspostavi sustava „Eurodac” za usporedbu otisaka prstiju za učinkovitu primjenu Uredbe (EU) br. 604/2013 o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva i o zahtjevima za usporedbu s podacima iz Eurodaca od strane tijela kaznenog progona država članica i Europola u svrhu kaznenog progona te o izmjeni Uredbe (EU) br. 1077/2011 o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 180, 29.6.2013., str. 1.).

            (4)  Tekst Protokola objavljen je u SL L 64, 3.3.2020., str. 3.